**5Ο Εργαστήριο**

|  |
| --- |
| Οδηγίες για τις ρουτίνες σκέψης 5Ws +1Η  Η σειρά των ερωτήσεων 5Ws (Who - What - When - Where - Why) ή 5Ws + 1Η (Who – What – When – Where – Why- How), που σημαίνει «ποιος -τι-πότε-πού και γιατί και πώς» ή και «ποιος-πού-πότε- τι και γιατί και πώς» αποτελεί μια σειρά εύκολων και γρήγορων ερωτήσεων που μπορεί να δώσει γενικές κατευθύνσεις για την απόδοση των βασικών σημείων μιας ιστορίας και εύκολα απομνημονεύονται από τους/τις μαθητές/τριες.  Καλλιέργεια και ανάπτυξη της ενσυναίσθησης μετά την ανάγνωση λογοτεχνικών κειμένων  Η ρουτίνα σκέψης που προτείνεται εδώ βοηθάει περισσότερο στην αναγνώριση, κατανόηση και την εμβάθυνση της θέσης του άλλου και της προοπτικής θεώρησής του και προσφέρεται για την καλλιέργεια και ανάπτυξη της ενσυναίσθησης μετά την ανάγνωση λογοτεχνικών κειμένων (προτείνεται ως γραπτή εργασία).   * Ποιον χαρακτήρα διάλεξες για να διηγηθείς την ιστορία του; * Γιατί επέλεξες αυτόν τον χαρακτήρα; * Ποια πρόσκληση αντιμετώπισε; * Σου θύμισε κάποιον/α που ξέρεις ή τον εαυτό σου; * Αν ήσουν στην ίδια κατάσταση μαζί του/της, τι θα έκανες; * Αν γινόσουν κι εσύ ένας ήρωας της ιστορίας, τι σχέση θα είχες μαζί του; * Τι θα ήθελες να κάνετε μαζί; * Αν θα μπορούσες να τον ρωτήσεις κάτι, τι θα τον ρώταγες;   3-2-1 (παραλλαγές)  Η τεχνική 3-2-1 αποτελεί μια ρουτίνα σκέψης για την αξιολόγηση μίας εργασίας, που μπορεί να χρησιμοποιηθεί και ως τελική/αθροιστική αξιολόγηση και συναντάται βιβλιογραφικά με πολλές παραλλαγές, όπως:  α) τρία (3) σημεία που μου άρεσαν, δύο (2) σημεία που δεν μου άρεσαν, ένα (1) σημείο πολύ σημαντικό  β) τρεις (3) πληροφορίες σημαντικές, δύο(2) πληροφορίες ασήμαντες, μία (1) πληροφορία που θα ήθελα να μάθω ακόμη.  Για τις ανάγκες του εργαστηρίου, προτείνεται η εξής παραλλαγή: τρία (3) σημεία που μου άρεσαν ήταν …, δύο (2) σημεία που δεν μου άρεσαν…, ένα (1) σημείο για το οποίο θα ήθελα να μάθω περισσότερα είναι… (βλ. και φύλλο αξιολόγησης 2). |