**Αξιολόγηση**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Για την αποτίμηση των εργαστηρίων του προγράμματος προτείνεται η αξιολόγηση του Προγράμματος με βάση την επιλογή κάποιων δεικτών ικανοτήτων για τον δημοκρατικό πολιτισμό (Descriptors of competences for democratic culture), όπως αναλυτικά καταγράφονται στον τόμο του Συμβουλίου της Ευρώπης (Council of Europe, 2018) *Reference Framework of Competences for Democratic Culture, Vol. 2*, και σε συνάφεια με τη σκοποθεσία του Προγράμματος. Βλ. ενδεικτικά τους Δείκτες που εστιάζουν σε δεξιότητες ενσυναίσθησης, στη συνέχεια:   |  |  | | --- | --- | | 1. | Μπορεί να αναγνωρίσει πότε κάποιος/α χρειάζεται τη βοήθειά του/της. | | 2. | Εκφράζει τη συμπάθειά του/της αν κάτι κακό συμβαίνει σε άλλους ανθρώπους. | | 3. | Προσπαθεί να κατανοήσει καλύτερα τους/τις φίλους/ες του/της και φαντάζεται  πώς φαίνονται τα πράγματα από τη δική τους οπτική γωνία. | | 4. | Λαμβάνει υπόψη τα συναισθήματα των άλλων ανθρώπων κατά τη λήψη αποφάσεων. | | 5. | Εκφράζει την άποψη ότι, όταν σκέφτεται τους ανθρώπους σε άλλες χώρες, μοιράζεται τις χαρές και τις λύπες τους. | | 6. | Προσδιορίζει με ακρίβεια τα συναισθήματα των άλλων, ακόμη και όταν δεν θέλουν να τα δείξουν. |   Για την αποτίμηση τους, προτείνεται η χρήση τετράβαθμης κλίμακας (1-4), ως εξής:  1= Καθόλου καλά.  2=Σχεδόν καλά (αναπτυσσομένη). 3= Πολύ καλά (ικανοποιητική).  4=Εξαιρετική.  Για την αξιολόγηση της ανάπτυξης των δεξιοτήτων των μαθητών μπορούν να χρησιμοποιηθούν ως τεκμήρια αξιολόγησης τα portfolio των μαθητών/τριών, φωτογραφικό υλικό από τις δραστηριότητες, οι παρατηρήσεις του/της εκπαιδευτικού που καταγράφηκαν κατά τη διάρκεια των συζητήσεων των παιδιών στις ομάδες ή την ολομέλεια, οι καταγραφές των μαθητών/τριών για το πώς αισθάνονται με την ολοκλήρωση της διαδικασίας, π.χ. στα 1ο και 7ο εργαστήρια, κ.ά. Για τη διάχυση του Προγράμματος μπορεί να χρησιμοποιηθεί η ιστοσελίδα του σχολείου, αλλά και τα blog της ηλεκτρονικής τάξης (e-class /e me). |